19-வது ஓவர் போட திரும்ப டெத் ஓவர் ஸ்பெஷலிஸ்ட் பும்ராவைக் கொண்டுவந்தார் ரோஹித். அதென்னவோ தெரியவில்லை ஐ.பி.எல்லில் ஆட்டம் க்ளைமாக்ஸை நெருங்க நெருங்க ரொம்பவே சொதப்புகிறார்கள் மும்பையின் டெத் ஓவர் ஸ்பெஷலிஸ்ட்கள். சென்னைக்கெதிரான 19-வது ஓவரில் பும்ரா கொடுத்தது 20 ரன்கள். டெல்லிக்கெதிரான 17-வது ஓவரில் 11 ரன்கள். நேற்று ராஜஸ்தானுக்கெதிரான 19-வது ஓவரில் 18 ரன்கள். முஸ்டபிஷுரும் அப்படித்தான். சென்னைக்கு எதிரான கடைசி ஓவரில் 10 ரன்கள், டெல்லிக்கெதிரான கடைசி ஓவரில் 11 ரன்கள், நேற்று 18-வது ஓவரில் 15 ரன்கள். அனுபவம் வாய்ந்த இரண்டு டி20 பவுலர்கள் இப்படிச் சொதப்புவது மும்பை அணிக்கு நல்லதல்ல.